
                                                                                          Bucureşti, 16.03.2021
BIROULUI PERMENENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii pentru modificarea şi completarea Legii nr.9/1991 privind înfiinţarea Institutului Român pentru Drepturile Omului, aflată în procedură de reexaminare ca urmare a Deciziei Curții Constituționale nr.772 din 22 octombrie 2020, publicată în Monitorul Oficial al României, Partea I, nr.1313 din 30 decembrie 2020, transmisă în vederea reexaminării, cu adresa nr. PL.x 70/2020 din 1 februarie 2021.
	               P R E Ş E D I N T E

             Ringo DĂMUREANU
	P R E Ş E D I N T E


          Iusein IBRAM

                                                                                                          PLx 70/2020 
RAPORT COMUN
asupra Legii pentru modificarea şi completarea Legii nr.9/1991 privind înfiinţarea Institutului Român pentru Drepturile Omului
În conformitate cu prevederile art.135 și art. 60 pct. 22 din Regulamentul Camerei Deputaţilor, republicat, cu modificările şi completările ulterioare, Comisia pentru constituționalitate şi Comisia pentru drepturile omului, culte şi problemele minorităţilor naţionale au fost sesizate cu reexaminarea Legii pentru modificarea şi completarea Legii nr.9/1991 privind înfiinţarea Institutului Român pentru Drepturile Omului, aflată în procedură de reexaminare ca urmare a Deciziei Curții Constituționale nr.772 din 22 octombrie 2020, publicată în Monitorul Oficial al României, Partea I, nr.1313 din 30 decembrie 2020, transmisă cu adresa PLx 70/2020/2021.
Această Lege, adoptată de Parlamentul României, cu respectarea prevederilor art.75 și ale art.76 alin (1) din Constituția României, republicată a fost transmisă spre promulgare Președintelui României la data de 6 iulie 2020.

Președintele României a trimis în data de 24 iulie 2020 o sesizare de neconstituționalitate referitoare la prevederile Legii pentru modificarea şi completarea Legii nr.9/1991 privind înfiinţarea Institutului Român pentru Drepturile Omului.

Ca urmare a sesizării de neconstituționalitate, Curtea Constituțională a pronunțat Decizia nr.772 din 22 octombrie 2020, publicată în Monitorul Oficial al României, Partea I, nr.1313 din 30 decembrie 2020, prin care admite obiecția de neconstituționalitate formulată și constată că Legea pentru modificarea şi completarea Legii nr.9/1991 privind înfiinţarea Institutului Român pentru Drepturile Omului este neconstituțională în ansamblul său.
Potrivit prevederilor art. 75 din Constituția României, republicată și ale art.91    alin (8) pct.2 din Regulamentul Camerei Deputaților, republicat, cu modificările şi completările ulterioare, Camera Deputaților este prima Cameră sesizată.
În conformitate cu prevederile art. 61 și 63 din Regulamentul Camerei Deputaților, cu modificările şi completările ulterioare, membrii celor două comisii au dezbătut Legea supusă reexaminării în ședințe separate.

La şedinţa Comisiei pentru drepturile omului, culte și problemele minorităților naționale din data de 16 februarie 2021, din totalul de 22 membri, au participat la lucrări 22 deputaţi.

La dezbateri a participat, în conformitate cu prevederile art.56 din Regulamentul Camerei Deputaţilor, republicat, cu modificările şi completările ulterioare, domnul Adrian Bulgaru – directorul Institutului Român pentru Drepturile Omului.

În urma analizării cererii de reexaminare, a Deciziei Curții Constituționale nr. 772 din 22 octombrie 2020 și a opiniilor exprimate, membrii Comisiei pentru drepturile omului, culte și problemele minorităților naționale, în conformitate cu prevederile art.61 și 129 alin.(1) din Regulamentul Camerei Deputaților, republicat, cu modificările şi completările ulterioare au hotărât, cu majoritate de voturi (4 voturi pentru adoptare și o abținere), să adopte raportul de respingere a Legii pentru modificarea şi completarea Legii nr.9/1991 privind înfiinţarea Institutului Român pentru Drepturile Omului (PLX 70/2020).
Membrii Comisiei pentru constituționalitate au examinat Legea, Decizia Curții  Constituționale nr. 772/2020 și documentele anexate, în ședința din data de 16 martie 2021. 

Din numărul total de 13 membri ai Comisiei pentru constituționalitate au participat la şedinţă 7 deputaţi.

În această ședință, membrii Comisiei pentru constituționalitate au hotărât, cu unanimitate de voturi, respingerea Legii pentru modificarea şi completarea Legii nr.9/1991 privind înfiinţarea Institutului Român pentru Drepturile Omului. 
Membrii celor două comisii propun plenului Camerei Deputaților respingerea Legii pentru modificarea şi completarea Legii nr.9/1991 privind înfiinţarea Institutului Român pentru Drepturile Omului. 
În raport cu obiectul și conținutul său, actul normativ face parte din categoria legilor organice.
	   P R E Ş E D I N T E
               Ringo DĂMUREANU
	                  P R E Ş E D I N T E

           Iusein IBRAM


	      S E C R E T A R

Laurenţiu-Nicolae CAZAN

	S E C R E T A R
Daniel Florin GHIȚĂ


Consilieri parlamentari,







Consilier parlamentar,
Roxana David








Onesia Babeș
Silvia Olaru

